Programul magazinelor de Paște 2024? Până când poți face cumpărături
Dacă nu aţi avut timp sau răbdarea necesară să mergeţi să faceţi cumpărăturile pentru Sărbători, ar fi bine să ştiţi care este programul supermarketurilor.
Programul magazinelor de Paște 2024 va suferi modificări faţă de cum funcţionează în mod obişnuit. Vezi ce magazine vor fi închise duminică, în prima zi de Paște, dar și cum vor funcționa în restul zilelor, mai exact, Sâmbăta Mare şi în a doua zi de Paște.
Magazinele și supermarketurile au anunțat program special de Paște 2024
La fel ca în fiecare an, toate marile lanțuri de magazine din România vor avea un program special în preajma sărbătorilor de Paște. Din fericire programul a fost anunțat cu mai multe zile înainte de sărbători, astfel că toți românii pot să apuce cumpărăturilepentru masa de Paște.
Marile magazine care nu se deschid în ziua de Paște
Majoritatea magazinelor din marile rețele de retail vor fi închise doar în ziua de 5 mai, cu ocazia Paștelui ortodox, excepție făcând Lidl, care va fi închis în 5 și 6 mai, potrivit anunțurilor făcute de retaileri.
Programul Kaufland de Paște 2024
Magazinele Kaufland din România vor avea un program special de Paşte 2024. Sâmbătă, 04.05: magazinele Kaufland vor avea program de funcționare mai scurt, care începe între 06:30 și 08:00 și se încheie între orele 17:00 și 19:00. Excepție fac magazinele din orașele Sfântu Gheorghe, Gheorgheni, Miercurea Ciuc, Odorheiul Secuiesc, Sovata și Târgu Secuie, care vor funcționa după programul normal.
Când sunt deschise magazinele Lidl
Lidl România le oferă angajaților din cele peste 350 de magazine două zile libere, în prima și a doua zi de Paște, pe 5 și 6 mai 2024. Clienții își vor putea face cumpărăturile în magazinele Lidl până sâmbătă, 4 mai, inclusiv, activitatea fiind reluată marți, 7 mai.
Duminică, 05.05: hipermarketurile Kaufland vor fi închise, cu excepția locațiilor din orașele menționate anterior. Luni, 06.05: magazinele vor avea program scurt, începând cu ora 09:00, orele de închidere variind între 15:00 și 18:00.
- Vineri, 3 mai, program normal, 07.00 – 22.00;
- Sâmbătă, 4 mai – program unitar în toate magazinele din țară: 07.00 – 18.00;
- Duminică, 5 mai, și luni, 6 mai: Închis
Program Mega Image de Paște 2024
Toate magazinele din reţeaua Mega Image vor fi închise duminică, în prima zi de Paște, și vor funcționa după un program special în Sâmbăta Mare şi în a doua zi de Paște.
- 4 mai: 07:00 – 19:00
- 5 mai: Închis
- 6 mai: 09:00 – 19:00
Cum are deschis retailerul Carrefour de Paşte 2024
De Paște 2024, şi programul magazinelor Carrefour va suferi modificări. Deși magazinele vor avea aceeași oră de închidere, ora de deschidere diferă de la un magazin la altul. Sâmbătă, 4 mai 2024, ora deschiderii va varia între 07:00 și 09:00, iar ora închiderii va fi 19:00. Duminică, 5 mai 2024, toate magazinele Carrefour vor fi închise. Pentru a petrece mai mult timp împreună cu familiile de sărbători, și anul acesta Carrefour le-a oferit tuturor angajaților o zi liberă pe 5 mai 2024.
Magazinele de tip Market și Express vor funcționa după un program diferit față de cel al hypermarket-urilor. Pentru a afla cu exactitate programul magazinului tău favorit, intră pe site-ul retailerului, şi selectează unitatea în care obişnuieşti să-ţi faci cumpărăturile.
Ce program are Penny în perioada sărbătorilor
Până vineri, 3 mai, clienţii pot merge la shopping, la Penny, ca de obicei, după programul de funcţionare din timpul săptămânii, cuprins între orele 07.00 şi 22.00. În ziua de Paște, 5 mai, Penny închide magazinele din întreaga țară. De marţi, 7 mai, magazinele Penny vor funcționa după programul normal.
- Sâmbătă, 4 mai: 07.00-18:00;
- Duminică, 5 mai – Închis;
- Luni, 6 mai: 09.00-16.00.
Program Auchan de Paşte 2024
Şi Auchan a anunțat care este programul de funcționare al magazinelor din toată țara, în perioada sărbătorilor pascale. De precizat că magazinele Auchan vor fi închise în prima zi de Paște (duminică, 5 mai). Lanțul de magazine a anunțat care va fi orarul de funcționare în celelalte zile.
- Vineri, 3 mai: magazinele se vor deschide la 07.00 sau la 08.00 şi se vor închide la 22.00 sau 23.00;
- Sâmbătă, 4 mai: magazinele se deschid la 07.00 sau la 08.00 şi se închid la 18.00;
- Duminică, 5 mai: Închis; Luni, 6 mai: 10.00-22.00 sau 23.00.